Shavkat Mirziyoev “tonirovka” bo'yicha hamma kutgan qarorni imzoladi

Shavkat Mirziyoev 28 iyun kuni o'tkazilayotgan videoselektorda “tonirovka” masalasiga to'xtaldi.
Davlat rahbarining ta'kidlashicha, u ommaviy axborot vositalari, ijtimoiy tarmoqlarda ko'tarilayotgan masalalardan ham xabardor.
“Har bir islohotimiz, taklif va tashabbuslarimiz, bu, eng avvalo, inson qadri uchun. Shu bois xalqimizga qanday yengilliklar bersak, u bizdan rozi bo'ladi, degan savol barcha rahbarlarni har kuni, har daqiqa o'ylantirishi kerak.
Har gal joylarga chiqqanimda oddiy-oddiy odamlar bilan uchrashib, muammolarini eshitaman, yana qancha aholimizda shunday muammolar borligi haqida o'ylayman va unga yechim qidiraman.
Mana, bugungi kunda mamlakatimizda yengil avtomashinalar soni 3,5 milliondan oshdi. Haydovchilarimizda ham ko'plab e'tirozlar to'planib qolgan. Shu bois bugun haydovchilar va yo'lovchilar anchadan beri kutgan, ularning kayfiyatini ko'taradigan qarorni imzoladim”, — dedi Prezident.
 O'zbekistonliklar shunday demoqda: “‘Tonirovkaʼ jinoyat emas va u tekin bo'lishi kerak”
Avvalroq “tonirovka”ni bepul qilishni Konstitutsiyaga kiritish taklif qilingandi. Shuningdek, avtomaktab o'qituvchisi “tonirovka”ning bola psixologiyasiga ta'siri haqida gapirgan.